**ባለ ጸጋ እመቤት**

ባለ ጸጋ እመቤት ባለ ጸጋ እናት

አፍሰናል ከደጅሽ ብዙ በረከት

ወጀቡን ቀዝፈናል ብለን ማርያም

እንዘምራለን እስከ ዘላለም

ሰው በሌለበት ከተማ

ሞት በከበበው ጨለማ

ወገን ገንዘቤ ዘመዴ

በምልጃሽ ቀንቷል መንገዴ

ፋና ሆነሽኝ መብራቴ

በክብርሽ ደምቆልኝ ቤቴ

ሐሴት አረኩኝ ደስታ

ያዘነው ገፄ ተፈታ

አዝ . . . . . . . . .

እንደኔ ሐጥያት በደል

ይገባኝ ነበር መስቀል

ፅኑ ኪዳኗ ጋረደኝ

እምባ ጸሎቷ ታደገኝ

እስኪ ልናገር ስራዋን

የምህረት እናት መሆኗን

ጽዮን እጆቿን ዘርግታ

አስታርቃኛለች ከጌታ

አዝ . . . . . . . . .

የክብር ሰንደቅ አርማዬ

ወደ መቅደሱ መግቢያዬ

አንቺን ይዣለሁ ጠበቃ

የሞቴ ታሪክ አበቃ

እልል እላለሁ ከልቤ

ለቅሶዬ ሰምሮ ሐሳቤ

ድንግል ፍቅር ናት ሰላም

ለክብሯ ይስገድ አለም

አዝ . . . . . . . . .

የእልፍኜ ማማር ውበቴ

ትሩፋቴ ነሽ ሙላቴ

ስምሽ መቀነት ሆኖኛል

የዛለው ክንዴ በርትቷል

ባማረው ቤትሽ አድጌ

በልጅሽ ጸጋ በልፅጌ

በእናትነትሽ በረከት

ይኸው ቆሜያለሁ በህይወት

አዝ . . . . . . . . . /2x/

**††† ††† †††**